Downloaded from YTS.MX
Official YIFY movies site: YTS.MX
Ez itt…
az ellátóhely.
DR. HWANG WOO-SUK ŐSSEJTKUTATÓ
Ők pedig mind
klónozott kutyák.
Nincs még egy olyan sikertörténet,
mint dr. Hwangé.
Nemcsak tudományos áttörés volt, hanem politikai is,
és ez az, ami megragadta a tudóstársadalom és az egész világ figyelmét.
Korea a tervezettnél
száz évvel korábban válik gazdasági nagyhatalommá.
Az ígéret az volt, hogy a lebénult emberek újra járni fognak,
és a gyógyíthatatlan halálos betegségek visszafordíthatók lesznek.
Akkoriban ez hatalmas dolog volt.
„Végre a világ legjobbjaivá váltunk!”
Mindenekelőtt, sokkoló és lesújtó híreink vannak.
Hwang Woo-sukot, a kegyvesztett őssejtkutatót egy év és
hat hónap börtönbüntetésre és két év próbaidőre ítélték.
A tudós Jézusból Luciferré változott.
Ha úgy tekintünk a tudományra, mint ami megmenthet minket,
milyen következményekkel jár, ha a tudósok visszaélnek ezzel?
Nagyon fontos elmesélni ezt a történetet annak megértése érdekében,
hogy milyen magasságokba emelheti az embert,
a hírnév és a pénz hajhászása,
és milyen mélyre kerülhet az ember,
ha súlyos etikai vétséget követ el.
A közönség kitartóan reménykedik!
Sok-sok évezrede kezdtünk el
szelektíven tenyészteni az állatokat.
De most ennél sokkal hatalmasabb dolog történik.
A bolygó történetében először tudunk
közvetlenül organizmusokat tervezni.
Példátlan erővel manipulálhatjuk az élet plazmáit.
Ez már nem pusztán sci-fi.
Elméletileg lehetséges, hogy hamarosan
biotechnológiailag képesek leszünk létrehozni sötétben
világító emberi lényeket.
Hány tevét klónozott már ezek közül?
Több mint 150-et.
A tudomány gyakran messze megelőzi az etikát.
A jó szándék sosem mentség a rossz viselkedésre.
Látja, mi történt dr. Hwanggal?
Az, hogy segíteni akart másokon,
nem mentség a helytelen magatartásra.
A világ tetején ül,
olyasmit tesz, amire még soha senki nem volt képes,
aztán a mélybe zuhan, és összeomlik.
Bizonyos értelemben ez a történet a különböző korokhoz szól.
A KLÓNOZÁS KIRÁLYA
Az emberek rendre teremtettek.
Magukat megszülő anyák.
Csecsemők jönnek világra csak azért, hogy átültethessék a testrészeiket.
Tartsanak velem a klónozás ijesztő új világába!
ABU DHABI, EGYESÜLT ARAB EMÍRSÉGEK
Mikor a bánat formálja szívemet
Cseppről cseppre
Ha eljön a reggel, felmászok egy dombra….
A sivatagban töltött napjaimban
ennek a zenének a hallgatása
jelentéssel
ruházta fel az életem lépteit.
A tikkasztó déli hőség
Próbára tesz
Elindulok most
A kopár vadonba,
Hátrahagyva bánatomat,
Útnak indulok
És talán mások szemében
Korea története,
és az, amit tettem…
A múltam
fájdalmas és dicsőséges.
De a múltat nem lehet kitörölni.
Mindez én voltam.
BIOTECHNOLÓGIAI KUTATÓINTÉZET EGYESÜLT ARAB EMÍRSÉGEK
Ez a főépületünk fogadóhelyisége.
A képeken az Egyesült Arab
Emírségek vezetőit látjuk.
Zájed sejk,
a jelenlegi elnök, Khalifa sejk,
Mohamed sejk koronaherceg
és a nagyfőnökünk, Mansour sejk.
Isten hozta!
Jó napot!
Hogy van?
Jól, és ön?
- Jól van? - Köszönöm a meghívást.
- Köszönöm, hogy eljött. - Hogy van?
- Jól. - Köszönöm, hogy fogadott.
Sok mindennek…
lehet engem hívni.
Egykor a Szöuli Nemzeti Egyetem
legjobb előadója voltam.
És volt,
hogy egy szégyellni való
valakiként kezeltek.
Biztos vagyok benne, hogy ebben az országban
is mindenről tudnak.
Mégis teljes mértékben támogatnak.
Ha kapunk egy sejtet az egyik tevéjükből…
Szóval csak a bőrével kezd el dolgozni?
- Igen, főként… - Az…
Nem csak azzal, de a bőr a legjobb része.
Jó kis jelenet, ugye?
Egy őrült,
és három nagyon épeszű néző.
Először meg kell értenünk, mi is a klónozás.
Fogunk egy tojást,
és kivesszük belőle a sejtmagot.
Majd elveszünk egy sejtet attól az egyedtől, akit klónozni akarunk.
Ez lehet bőrsejt, májsejt, vagy bármilyen más sejt,
aminek a magját kivesszük
és belehelyezzük a tojásba.
Így lesz egy tojásunk, ami úgy néz ki, mint egy megtermékenyített petesejt,
mivel a sejtjeinkben megvan minden DNS, aminek az egyéniségünket köszönhetjük.
A kérdés, hogy el tudjuk-e érni, hogy a tojás szaporodjon.
Ha áramot használunk, mint a Frankensteinben,
adunk egy kis áramütést neki,
akkor kettéhasad
és organizmussá válik.
Ez a klónozás lényege.
Életben van.
Életben van!
ELNÖKI FARM, EGYESÜLT ARAB EMÍRSÉGEK
Tulajdonképpen ma van a nagy nap.
- Éjszaka. - Éjszaka? Ma éjjel?
Insallah.
Ezen a helyen hat
klónozott tevecsikónk van.
A feketék
gyönyörűek.
Az a csikó tegnap született,
a fehérek pedig mindketten versenyeznek.
És valószínűleg ma este megszületik
egy harmadik versenyteve.
Jön a kiscsikó.
Néhányan azok közül, akik kritizálják a klóntechnológiát, azt állítják,
hogy a klónozás szembeszegül Isten akaratával, és teremtési tekintélyével,
és hogy ezzel Istent játszunk.
A klónozás nem olyan technika.
A klónozás genetikai másolás.
Az ilyen fantáziadús meséket
a történelem már megcáfolta.
Évtizedek teltek el.
Ebben a nagy világban
megszületett-e valaha Frankenstein?
Nem, még nem.
Akárhányszor meglátok egy ilyen lényt,
érzem a tudomány és a technológia nagyszerűségét,
az áhítatot, amiért annyi mindent tehet az emberiségért,
és nagy büszkeséget is érzek.
Ilyen érzések töltenek el.
Tehát csak egy embrió van? Nem kettő.
Csak egy.
Alex Tinson a nevem.
Ausztrál állatorvos vagyok,
aki eredetileg állatkerti állatorvos akart lenni, de végül teveszakértő lettem.
Egy régimódi oroszlánszafarin dolgoztam.
Ez az Afrikai Oroszlánszafari…
Hihetetlen, de történt néhány katasztrófa,
amikor az oroszlánok és tigrisek embereket ettek.
Ijesztő, de ez senkit sem érdekel!
Párszor engem is majdnem megettek.
Végül bezárták a helyet.
Mehet, egyetlen embrió.
Akkoriban egy-két év állatorvosi gyakorlat után,
bárhol megtehetted, hogy azt mondod,
„állatorvos vagyok, gyere el a rendelőmbe!”.
Manapság szigorúbbak a szabályok.
Két évre jöttem a Közel-Keletre,
és 35 év után még mindig itt vagyok.
A lányom férje emirátusi, aki… Sok rokon teveversenyző,
így én vigyázok a tevéik egészségére.
De azt hiszem, talán már az első naptól
kezdve azt éreztem, hogy engem a szaporítás érdekel a legjobban.
Volt egy Mabrukan nevű tevénk.
Igazi látványosság volt,
nagy és fekete.
Kinevetnek a szép tevék miatt.
Hogy értékelsz egy bulldogot?
Hogyan nyer egy kutya a Crufts versenyen?
Ugyanerről van szó.
Van egy bizottságod.
Megítélik a magasságot, a színt, a könnyedséget, a pozíciót,
az állat járását.
Mabrukan volt a legnagyobb,
legcsodálatosabb, legdrágább tevénk.
Ő volt az első teve, aki tízből tízet kapott.
Ilyen azelőtt nem volt.
Akkora volt, mint egy dínó. Mellé állva vettem vért tőle.
Így nézett ki a feje.
Úgy éreztem, mintha egy T-Rextől vennék vért.
Csodálatos volt, de nagyon veszélyes is,
mert hihetetlenül nagy és erős volt.
Akkorák voltak a fogai, mint egy oroszlánnak,
és kicsit morgós volt.
Egy logisztikai rémálom volt
a mérete
és az értéke miatt.
Ötmillió amerikai dollárt ért, amikor megvették.
Egy másik ország egyik uralkodó családja
több mint 20 millió dollárt ajánlott a tevéért.
Őfelsége nemet mondott. Azt mondta, „nem eladó”.
Egy kicsit szaporítani akartuk.
És az érdeklődő sok fejfájást
okozott, mert hiába vittük el neki a legszebb
tevéket, őt csak az óriás érdekelte.
Nem kellett neki más teve. Reménytelen volt.
Egy nap éppen Rómában voltam egy csomó barátommal,
és elmentünk egy étterembe.
Telefonon hívtak.
A fickó a vonal végén azt mondta, „Mabrukan halott”.
És én csak…
ülök ott síri csendben.
Aztán felálltam, és azt mondtam:
„Vágd ki a heréit!”
„Tegyél egy kis bőrt a hűtőbe!”
„Este érkezem.”
Aztán tíz évre megfeledkeztünk róla.
COMÓI-TÓ, OLASZORSZÁG
Azt mondják, a klónozás csak a gazdagoknak való.
Kétségtelenül drága.
De az utolsó pénzemet is rászánom,
hogy klónozzam a kutyámat.
Csilló egy francia bulldog,
ezeknek az arcvonásai már-már emberi.
A Csilló név
a magyar Csillagból ered,
Ő volt életem csillaga, ezért hívtam Csillónak.
Nagyon mély a kapcsolatunk, mert sokat kommunikálunk.
Ő is része volt a családnak.
Például lefektetett, hogy aludjak.
Amikor este tévéztem,
és úgy vélte, túl késő van és aludnom kellene,
odajött és bekísért a hálószobába.
Ezért olyan, mintha a bátyám lenne.
Támogat és megnevettet.
A nevetése volt a legnagyobb dolog, amit kaptam tőle,
mert amikor elmentem, sírt.
Megváltozott a hangulata.
Minél több időt töltöttem távol,
annál idegesebb és szomorúbb lett.
És amikor megláttam azt a nyirokcsomót a nyakán,
tudtam, hogy komoly dolog lehet.
Látszott, hogy rossz állapotban van.
Sokat szenvedett.
Tudtam, hogy lehetséges a klónozás.
Aztán arra gondoltam: „Klónozni akarom Csillót.”
Csodálatos dolog lenne látni.
Elkezdtem kutatni,
hogy kik foglalkoznak klónozással.
Egyes cégek tudnak pár lépést tenni,
de nem fejezik be a folyamatot.
És az amerikaiak elég lazák voltak.
Azt mondták: „Klónozunk. Jók az esélyek a sikerre.”
De amikor Hwang doktorról olvastam, megtudtam,
hogy rengeteg tapasztalatot szerzett,
és hogy úttörő a klónozásban.
Hadd mutassuk be a klónozott borjút,
az úgynevezett „szuperborjút”.
A klónozott borjú bőgése születésétől kezdve hangos és erős volt.
Nyolc évnyi kutatás után
Hwang professzor csapata sejtmódosító
technikákkal létrehozta a klónozott borjút
a Szöuli Nemzeti Egyetem laborjában.
Ha Korea állatfarmjain is alkalmazni fogják az eljárást,
akkor közel 700 milliárd vont lehet megspórolni az importon,
ami évi 1500 milliárd von hozzáadott értéket jelenthet.
Akkoriban nem volt ismert orvos.
Csak egy professzor volt a Szöuli Nemzeti Egyetemen.
Mivel a borjak drágák voltak, óriási hírnek számított,
hogy Hwang Woo-suk képes volt klónozni egy tehenet.
Ezért szerveztek egy találkozót
az elnök és Hwang Woo-suk számára.
Az SZNE professzoraként megtehette.
Az elnökkel találkozni,
valójában nem lehetséges sem egy hétköznapi ember,
sem egy átlagos tudós számára.
Több száz tehenet és más állatokat is klónozott.
Egy koreai tigrist akart klónozni.
És a koreai tigris egy nagyon szimbolikus állat.
Egy olyan módszerként írta le, ami összeköti Észak- és Dél-Koreát,
mert ez volt a közös örökségük.
Volt egy veszélyeztetett faj, amit klónozni akart.
Úgy döntöttek, csodálatos tudományos esemény lenne,
ha a dél-koreai technológia klónozná
az észak-koreai tigrist.
Hwang megragadta a lehetőséget.
A koreai tigris klónozása
- bonyolultnak hangzik. - Igen.
Lehet sikeresen klónozni egy tigrist?
Igen, remélem, hogy 2000-ig lesz egy klónozott tigrisem.
Értem.
Ezzel a kijelentéssel
anyagi támogatást szerzet, és felhívta magára a nyilvánosság figyelmét.
Akkoriban
Dél-Koreában nem volt „koreai tigris”.
Nem tudtuk szaporítani őket, hogy úgy mondjam.
De a phenjani állatkert egy csereprogram keretében küldött
küldött egy hím és egy nőstény tigrist
Dél-Koreába,
és életben maradtak.
Eleinte
a sertéspetesejtet lehetett a legegyszerűbben beszerezni.
Sertéspetesejtet könnyű béranyának használni.
Megpróbáltuk beinjekciózni
a koreai tigris donorsejtjeit a sertéspetesejtbe.
A következő lépésben
tehénpetesejtet használtunk.
Amint bebizonyosodott,
hogy lehetséges a malac és a tehén használata,
jöttek a házi macskák.
Akkoriban
a tigrist és az oroszlánt is használtuk béranyának.
Az egyik oroszlánnak sérve lett.
Más szóval a beültetés után nem gyógyult be a seb,
aztán a belei begyulladtak, ami végül az állat halálát okozta.
Ekkor állítottuk le a kísérletet.
Ez a tudomány.
Egyesek talán meggondolatlannak tartják,
de a tudományban nem zárhatunk le egy utat csak azért, mert meggondolatlan.
Tudományos
adatokat szerzünk,
így semmi sem vész kárba.
Dél-koreai tudósoknak most először sikerült
klónozniuk egy kutyát.
Az afgán agár ma 101 napos.
Dr. Hwang csapatának a kutyaklónozásban aratott sikere
az állatklónozás tudományának csúcspontja.
Snumpy a világ első klónozott kutyája.
A kutya neve a Szöuli Nemzeti Egyetem
kezdőbetűinek és „kutya” szónak a kombinációja.
A kutatók szerint a kutya egészséges és normális.
Amerikai kutatók régóta próbálnak
klónozni egy Missy nevű kiskutyát,
de kudarcot vallottak.
Annyiszor tenyésztettünk
kutyákat, hogy a génállományuk nagyon törékennyé vált.
Ezért nehéz klónozni őket.
Tehetséges tudós volt.
Ezért lepte meg a tudományos közösséget, hogy neki sikerült.
Az emberek csak azért lepődtek meg, mert nem tudták, hogy ki lesz az első.
Verseny volt.
Úgy vélem, ez a sikeres eset
fontos üzenet volt a klónozás területén
tevékenykedők számára.
Az, hogy sikerült kutyát klónoznunk,
azt jelentette, hogy megfelelő körülmények között
szinte bármelyik állatot lehet klónozni.
Dr. Hwang komoly anyagi támogatást kapott.
Sok különleges géppel
és mikromanipulátorral szabályozta a petesejteket.
Voltak technikusok, akik állítása szerint speciális kéztréninget végeztek.
„Evőpálcikával edzett kezek.”
Körülbelül 30 kutató dolgozott Hwang professzor csapatában
reggel héttől este 11-ig.
Az „evőpálcika-technika” azt jelenti, hogy átszúrsz egy kényes
petesejtet, és azonnal kiveszed a sejtmagot.
A biomérnökök világszerte csodálják ezt a technikát.
Más országokban az embereknek lassabb a kezük.
Ha egy óra alatt 100-zal számolnánk,
az ő számaik sokkal alacsonyabbak lennének.
Egy napon
az Egyesült Arab Emírségek
kormányától megtudtam, hogy volt egy szimbolikus, Mabrukan nevű
tevéjük, ami tíz éve
hirtelen elpusztult.
Megkérdezték,
hogy lehetséges-e
klónozni.
„A lehetőség kevesebb, mint egy százalék.”
Egy nap szó szerint a tárgyalóba hívtak minket.
Hwang professzor és a csapata besétálnak.
És hogy őszinte legyek,
tényleg azt gondoltam, hogy klónozni fogjuk? Nem.
Azt gondoltam, hogy némi sperma befecskendezésével
létrehozunk egy utódot.
Végül,
tizenegy évvel a halála után
tizenegy klónozott Mabrukan született.
Itt élnek az Egyesült Arab Emírségekben, és gondjukat viselik.
Ha leáll az agyműködés és a szívverés,
azt a halál kiindulópontjának
tartják, de mi
másképp gondoljuk.
Úgy véljük, hogy egy organizmus akkor pusztul el,
ha a testsejt
már nem alkalmas arra, hogy fenntartható
sejtkultúra legyen belőle.
Mivel ez a folyamat a szakmánk része,
mi egyetlen sejtet is életnek tekintünk.
Bevallom, az első alkalommal
csak álltam ott, és ahogy fogtam az állatot,
arra gondoltam, „ez tíz évig halott volt”.
„Régen én gondoztam, és most újra itt van.”
És azt kell mondjam, nem tudom megmagyarázni az érzést.
Mintha istenkomplexusom lenne?
Sajnos igen.
Abban a pillanatban azt gondoltam:
„Istenem, mit tettünk? Hát nem hihetetlen?”
Aztán arra gondolsz: „Istenem, mit tettünk?”
BUDAPEST, MAGYARORSZÁG
Az utolsó napján Csilló ebben a szobában volt.
Előtte az állatorvosnál volt.
Itt aludt a karjaimban, és tudta, hogy meg fog halni.
Ezért remegett egy kicsit. Velünk akart lenni.
És ekkor…
Itt halt meg.
Pontosan itt.
Igen.
Itt még élt benne remény.
Látja, a szemei még mindig élni akartak.
De az utolsó napon már nem.
Le voltunk sújtva. Csilló 12 év után meghalt.
Az a megrázkódtatás…
Azért volt olyan mély,
mert ő valójában nem öregedett.
Mindig játékos volt, mindig fiatal, mindig erős.
Nagyon jó erőben volt. Szuper formában volt.
Bár a francia bulldogok csak 12 évig élnek,
ha nem lett volna leukémiája, 20 évig is élt volna.
Ezért nagyon megrázó volt, ami vele történt.
Egyik napról a másikra minden nagyon rosszul alakult.
Az elvesztése miatti szomorúságot
az újraalkotása okozta boldogságra fordítani.
Bizonyos értelemben az a gyász…
a klónozásunk kezdete.
Vásároltam egy klónozási készletet.
Hogyan kell mintát venni, a mintát hogyan kell tárolni?
A fülből vettünk szövetmintát.
A fülben lévő fibroblasztokat ugyanis könnyebb növeszteni.
Elküldtük a mintát Angliába. Ott van sejtraktár állatoknak.
Angliából Koreába kerültek..
Ez volt az átmeneti időszak, amikor Koreából Abu-Dhabiba ment.
„Habár nem garantálhatjuk a sikert,
de küldjük el a szöveteket.”
Dr. Hwang nagyon kedves volt.
Miután elkezdtek fejlődni a sejtek,
lefényképezte és elküldte nekem.
Két csapat dolgozott rajta.
De a kutyaklónozás elég nehéz,
ezért több kutyát kell létrehozni.
Azért klónoztattam Csillót, mert vissza akartam kapni.
Nem egy tengeri kutyát, nem is egy focizó kutyát.
Hanem Csillót akartam visszakapni.
A klónozási folyamatban sok hibalehetőség van.
Ezért több tesztet is végeznek, így öt,
négy vagy három kutya megmarad.
Akkor éppen két klónozott Csillónk volt.
Csillo első klónja novemberben született, és arra gondoltam:
„A mindenit, van egy klónozott kutyám!”
„Ez fantasztikus!”
Aztán felhívott Hwang professzor asszisztense.
„Van még egy Csilló.”
A két testvér közül az első nem sokkal később
fejlődési rendellenesség miatt meghalt.
Éhen halt. Nem tehettünk semmit. Túl fiatal volt.
De most már elmondhatom,
hogy a kettes számú Csilló másfél éves,
és nagyon boldog kutya.
Ebből tudom, hogy mindent jól csináltam.
A klónozás technológiája
nem 100%-os másolásról szól.
Ez az eredetinek egy genetikai és DNS-másolata,
nem pedig a fenotípus másolata.
Lehetnek apró különbségek.
Ezt mondjuk az embereknek.
Nem tudtuk, mi legyen Csilló holttestével.
Nem tudtuk, hogy eltemetjük-e, vagy…
Mit csinálunk vele?
Egyesek kitömik, vagy csinálnak vele valamit.
Szóval betettük a hűtőbe.
TILOS KINYITNI
Keresni akartunk neki egy helyet.
Nem akartuk temetőbe vinni itt, Magyarországon.
Mellette akartunk lenni.
Kerestünk egy helyet, ahol boldog lehet,
és ahol mindig együtt lehetünk.
Most ezt találtuk.
Egy helyet egy kertben, ahová elmehetünk,
ahol becsben tarthatjuk. És ez lesz az ő helye.
Azt hiszem,
körülbelül 1600-at
klónoztunk a kutyafélék családjából.
Továbbá klónoztunk teheneket, disznókat, farkasokat, prérifarkasokat,
macskákat és lovakat is.
Mikor Dollyt, a juhot klónozták,
nem tiltotta semmilyen törvény.
És az állatok tekintetében ez a mai napig így van.
De az amerikaiak többsége szerint az állatklónozás rossz dolog.
És újabb nyolc-tíz hónapba telt,
mire a tudósok és a média kimondták:
„Nem értitek, hogy valójában mi a klónozás.”
„Erről szól.” És a számok csökkenni kezdtek,
majd az amerikaiak azt mondták:
„Oké, a birkaklónozás jó dolog.”
A főemlősök és az emberek klónozása esetében azonban
teljesen más a párbeszéd.
Jelentős fejlemény az emberi klónozásban.
Susan Dentzer egészségügyi tudósítóé a szó.
Más tudósok korábban klónoztak kis számú emberi embriót,
amelyek rövid ideig élnek.
Ezzel szemben,
a dél-koreaiaknak, akik eredményeiket a Science folyóiratban tették közzé,
olyan mértékben sikerült,
ami messze felülmúlta a korábbi emberi klónozásokat.
Eget rengető volt olyan értelemben,
hogy ez volt az első lépés a regeneratív orvoslás felé,
amikor az emberi sejteket elkezdhetjük mindenféle
terápiás célokra használni.
A kutatók 16 nővel kezdték a vizsgálatokat,
akik hormonkezeléseket kaptak,
hogy nagyszámú reproduktív petesejtet termeljenek.
Majd innovatív módszerekkel
eltávolították a petesejtek magját.
Ezután a tudósok testsejteket szereztek
ugyanazoktól a nőktől, akik a petesejtet adományozták.
A testsejtek két kromoszómakészlettel rendelkeznek, ezek…
az emberi élet létrehozásához szükséges teljes genetikai tervrajzok.
Ezután a tudósok eltávolították a sejtek örökítőanyagát,
és azt a petesejtekbe helyezték.
Az eredmény 66 klónozott petesejt,
ebben az esetben emberi embriók,
az eredeti nőstények tökéletes genetikai összetételével.
A regeneratív orvoslás szemszögéből
hatalmas volt az érdeklődés.
Mert ha egy sejtet a szervezet bármely sejtjébe be tudunk ültetni,
készíthetünk akár új májat?
Növeszthetünk szerveket?
Regenerálhatunk sérült idegsejteket?
És jelen volt a terápiás érdeklődés is.
Elismert tudósok úgy beszéltek erről, mintha autóalkatrészek
lecseréléséről lenne szó.
Az embrionális őssejtek olyan építőkövek,
amelyek végül a test szinte valamennyi sejtjévé és szövetévé fejlődnek.
A dél-koreai kutatók kivették ezeket az őssejteket az embriókból,
tönkretéve ezzel az embriókat.
Majd genetikailag azonos őssejtekből egész kolóniákat növesztettek.
Fel kell ismerned, hogy a legfőbb amerikai hozzájárulás
a szöuli munkához a Coca-Cola volt.
Woo-suk koffeinen és cukron él.
Ez volt maga a biológiai álom.
Dr. Hwang világhírű tudós lett.
Dél-Koreában a kutatót mindenki szupersztárként
ünnepelte.
Eljön majd az idő, amikor megoszthatom a részleteket.
Hírnév.
Pénz.
Örökre szóló hely a tudomány panteonjában,
hogy 100 év múlva a tankönyvekben szerepeljen a neved.
Elképesztő,
hogy mekkora fejlődésen ment keresztül a tudomány,
és hogy mennyire fontosak az orvostudomány hatásai.
Fantasztikus eredményeket ért el,
De a legtöbb embert nem a tudományos képességei lepnek meg, hanem az,
hogy ezeket a petesejteket be tudja szerezni.
Kulcsfontosságú, hogy a klónsejtekben nőjenek a petesejtek.
Ehhez petesejtekre van szükség, márpedig…
nem könnyű emberi petesejtet szerezni.
A menstruációs ciklus során az egyik petefészek felszabadít egy petesejtet.
Ovuláció után a petesejt bekerül a petevezetékbe.
A megtermékenyülés akkor a legvalószínűbb, ha az a nő ovuláció előtti,
alatti vagy utáni napokban közösül.
Dr. Hwang azt állítja, 242 petesejtet használt.
Ez azt jelenti, hogy a petesejtet adományozó
nőknek gyógyszert kellett szedniük a petefészkek hiperstimulációja érdekében,
majd egy tűvel egyesével ki kellett szipolyozni
a petesejteket a petefészkükből, hogy azokat felhasználják a kutatáshoz.
Amit gyakran a tudományos nyelvezet gyakran eltakar,
az a nőket érő testi teher, amit a petesejttermelés biológiai munkája
és a petefészkek ciklikus hiperstimulációjának
valamint a petesejtek begyűjtsének
orvosbiológiai valósága okoz.
A különböző országokban más-más
szabályok határozzák meg, hogy hogy lehet hozzájutni peteféeszkhez.
De abban egyeznek, hogy ez mindig csak az adományozó nő
jóváhagyásával történhet meg.
Azt állította, hogy 16 nőtől összesen 242 petesejtet gyűjtött.
Azt állította, hogy ezek mind önkéntesek voltak,
akik puszta jó szándékból járultak hozzá,
mert hittek a kutatásában.
Azt gondoltuk: „Csodálatos, hogy ezt elérte!”
Az irodájában járva megkérdeztem tőle:
„Hogy szerezte a petesejteket? Honnan erednek?”
Szeretném kifejezni
mély hálámat a sok tiszteletre méltó hölgynek,
akik készek voltak petesejtet biztosítani a kutatáshoz.
A Nature-nek dolgoztam,
mi egy közismert nemzetközi tudományos magazin, az ázsiai…
csendes-óceáni térség tudósítójaként.
És többet akartam megtudni a
koreai orvosbiológiai kutatásokról,
őssejtkutatásról, és nem hittem, hogy felfedezek valamit.
Nem gondoltam, hogy valami bizonyíthatóan rosszat tett volna.
De elég fura vibrációt éreztem körülötte.
A válaszai nem voltak teljesek, és kényelmetlenül…
érezte magát, amikor feltettem neki ezeket a kérdéseket.
Ezért úgy döntöttem, felhívok mindenkit a lapnál.
Tizenöt társszerzőnk van,
és általában az első az, aki az egészet megírja.
Az utolsó szerző a vezető professzor volt, aki megtervezte a kísérletet.
Elkezdtem felhívni őket, remélve, hogy találok valakit,
aki elmondja,
„Igen, én feleltem a folyamatért. Így csináltuk.”
Sokan azt mondták: „Beszélj Hwang doktorral!”
„Nem nyilatkozom.”
De végül egy nő volt a vonalban,
aki azt mondta:
„Nem beszélhetek a petesejt-adományozás folyamatáról.”
„Csak a saját élményeimről mesélhetek.”
Azonnal gyanússá vált.
„Tehát adományozta a petesejtjeit a kísérlethez?”
Azt mondta, adományozta őket.
Akkor tudatosult bennem, hogy ez valami nagy dolog.
Megkérdeztem tőle, milyen folyamaton ment keresztül,
hol és miért csinálta.
Azt mondta, már vannak gyerekei,
ezért nem aggódott azon, hogy talán nem szülhet többé.
Azt mondta: „Koreában olyan sokaknak van gerincsérülése.”
„Segíteni akarok nekik, ahogy csak tudok.”
Azt mondta, hogy dr. Hwang az emberek megmentője lesz,
és ő is a részese akar lenni ennek.
Akkoriban
sok női kutató volt a laborban.
Az összes női kutatót
behívták Hwang irodájába.
Megmutatta nekik a papírokat, elmagyarázta nekik, mit tartalmaznak,
majd megkérte őket, hogy írják alá.
A laborban dolgozó nők többsége aláírta a papírokat,
és Hwang begyűjtötte őket.
Szerintem elég valószínű, hogy ha bármelyikünk kezdő női kutató lett volna,
aki a laborban dolgozik, és úgy gondolja, hogy a petesejtek
adományozásával elérhető ez az áttörés,
akkor önként hozzájárultunk volna mi is.
Talán nem is kell kérdezniük.
De tényleg önkéntes hozzájárulás volt? Volt választásuk?
Szerintem az történt,
a nagy tiszteletben álló vezető tudós, bement a laborba és azt mondta:
„Kellenének petesejtek. Honnan a fenében szerezhetnénk?”
Ez valamiféle kényszer?
A cikkben arról írtam, hogy etikai
problémák merültek fel a kutatással kapcsolatban,
amit dr. Hwang nem akart elismerni.
A cikk címe az volt:
„Koreai klónozókat etikai aggályok miatt üldöznek”,
és elmondtam dr. Hwangnak.
Erre ő: „Ha megteszi, nagyon nagy gondjai lesznek.”
A kormány és magánszervezetek által
a Hwang professzor kutatócsapata számára biztosított pénz több
mint 100 milliárd von.
Ez bizonyítja a hatalmát.
A hatalmamat? Miféle hatalmat?
Csak annyit, hogy a felelősségünk sokkal nagyobb lett.
Azt hittem, hogy a cikk további vizsgálatokra adhat okot,
hogy igaznak találják majd,
foglalkoznak vele, és hogy okoz majd
némi fejfájást dr. Hwang számára, de…
Meglepett, hogy csak negatív visszhangja
volt a cikkemnek.
A tudományos közegben nem sokan beszéltek róla.
És ő az embrionális
őssejtkutatás, a klónozás sztárja.
Ő áll ennek a középpontjában,
és ha komoly bioetikai problémák adódnak a kutatásaiban,
akkor arról beszélni kell.
De senki sem akart beszélni róla.
Hwang második emberklónozási tanulmánya
2005 májusában jelent meg, egy évvel az első után.
Ez a tudósítás nagy előrelépést jelent afelé, hogy az emberiség
legpusztítóbb betegségei és sérülései
hatékonyan kezelhetők legyenek a terápiás őssejtekkel.
Az a 2005-ös tanulmány egy lépés volt afelé,
hogy egy páciens saját sejtjeit
lehessen használni a terápiájához.
Az a munka, amit Koreában végzel, a világon máshol nem létezik.
A terápiás klónozás a kezelések és gyógymódok megértésének reményét
kínálja világszerte emberek milliói számára.
A tudósok szerint ez életünk eddigi legnagyobb felfedezése.
Dr. Hwang azt állította, hogy a megtermékenyített petesejt
bizonyos számú sejtre osztódott.
Ezen sejtek mindegyike pluripotens őssejt,
ami azt jelenti, hogy minden egyes sejtből
vese-, tüdő- vagy bőrsejt lehet.
És a cél az volt, hogy ebből a megtermékenyített
petesejtből minél többet
klónozzanak, és olyan őssejteket kapjanak,
amelyek azonosak az eredetivel,
ami egy méhben teljes emberi lénnyé alakul.
Lényegében ezt tette.
Az őssejtek, amiket létrehozott, emberből klónozta.
Akkoriban az őssejttudomány forradalmasította volna az orvostudományt.
Teljesen átalakító hatása lett volna.
És így bizonyos értelemben bármely ország számára,
amelyik ilyen szintű tudományos áttörést ér el,
vágynia kellett valamire.
SZÖUL ÜDVÖZLI A VILÁGOT, FIFA VILÁGBAJNOKSÁG 2002
Korea akkoriban vált fejlődő országból
fejlett országgá.
Ezek a vágyak természetesen nagyon erősek voltak.
„Nem követünk többé másokat.”
„Ehelyett nekünk kell valami újat létrehoznunk.”
„A világ legjobbjai közé tartozunk.”
„Ideje, hogy nekünk legyen a legjobb technológiánk,
a legjobb tudományunk, és így tovább.”
Nagy volt a vágy ennek elérésére.
A világ őssejtközpontja, amely Koreát az élettudományok kutatásának
Mekkájává teszi, ma megnyitotta kapuit.
Abban reménykedünk, hogy az emberi
szenvedés egy nap enyhülhet az áttöréssel,
amelyet betegspecifikus embrionális őssejtek eredményeznek.
Régebben nem voltam nagy segítség.
ROH MOO-HYUN ÁLLAMFŐ
De most már segítek egy kicsit.
Mostantól támogatni fogom őket.
A világot két táborra osztották.
Az egyik csoport támogatta az embrionális őssejtkutatást,
egy másik pedig azt állította, hogy az embriók emberek,
és nem szabad elválasztani őket a
sejtjeiktől az őssejtkutatás érdekében.
Ma este azt kérem önöktől,
hogy tiltsák meg az orvosi kutatások legsúlyosabb visszaéléseit.
Az emberi klónozást annak minden formájában,
embriók létrehozását kísérletezéshez,
állat-ember hibridek létrehozását,
és az emberi embriók adásvételét.
A következő hónaptól
a központ gyógyíthatatlan betegségeket fog regisztrálni.
Az álmom az, hogy lábra álljak, kidobjam a kerekesszéket,
és helyette egy járókerettel közlekedjek…
Az őssejtek koncepciója akkor még korai szakaszban járt,
és nem volt annyira ismert a nagyközönség számára.
Ezért úgy mutatták be,
mint valamit, ami mindenre képes,
ami minden betegséget meggyógyít.
Így vezették be a köztudatba.
Ezért majdnem minden fogyatékkal élő nagy álmokat kezdett dédelgetni,
függni kezdtek tőle.
Halleluja, szeretett Krisztus tanítványai!
Jól voltatok a héten?
„Ki vagyok én?”
„Honnan jöttem?”
Minden ember keresi a választ ezekre a kérdésekre.
A 19. és 20. században az emberek
a tudományban találták meg a választ.
Ezért lecsérélték Istent
a tudományra.
Ez tényleg igaz?
A gyermekem
2002-ben autóbalesetet szenvedett.
Huszonnégy nap után tért magához.
KIM JEA-UN LELKÉSZ
Kómában volt.
A baleset
következtében mellkastól lefelé megbénult.
Dr. Hwang segítséget kért a Gil Kórháztól.
Olyan beteget keresett,
akik részt vennének az őssejtkutatásában.
Az orvos, aki a fiamat, Hyeont gondozta,
megkérdezte,
hogy részt akarunk-e venni ebben.
Ezután meghívtak minket Hwang
professzor laborjába.
Ráébredtem, milyen hihetetlen ez az egész,
és reménykedni kezdtem.
Kang Won-rae egy kétszemélyes tánccsoport tagja volt.
A tánctudásáról volt híres,
és egy híres énekes háttértáncosaként
kezdte a karrierjét.
Még a zenekar neve is Clon volt.
Segítek Kang Won-rae-nek felemelkedni,
hogy ismét megmutassa
nekünk azt a tánctudást, amit korábban láthattunk tőle.
Nagy műsort rendeztek.
Azt mondta egy kerekesszékes embernek, hogy újra járni fog.
Ez az, amit Jézus Krisztus is mondott.
Azt mondta egy lelkész fiának, hogy újra járni fog.
Kinek képzeli magát, Jézus Krisztusnak? Mi folyik itt?
Bizonyára ismerik Christopher Reeve-et,
a Supermant alakító amerikai színészt.
Azt mondta, jól ismeri Hwang munkájásságát.
A terápiás klónozás, más néven szomatikus sejtmagtranszfer,
reménnyel tölt el.
Kiadtak egy emlékbélyeget.
A bélyegen egy kerekesszékes alakot látunk,
és a folyamatot, ahogy feláll és járni kezd.
Hűha!
Ez őület.
Hogy mondhatja egy tudós, hogy „járni fogsz”?
Tudósok ilyet nem mondanak.
Akkoriban országunk leghíresebb embere Park Ji-sung volt.
Manapság kire gondolnánk?
Kulturálisan a BTS a legnépszerűbb.
Vagy Son Heung-min.
Az ő hírnevük együttvéve ért fel Hwang professzor hatalmával.
Hwang Woo-suk, a Szöuli Állami Egyetem
professzora elnyerte az Év Tudósa díjat.
A Tudományos Minisztérium egyhangúlag Hwangot választotta ma
reggel a szöuli Palace Hotelben.
A következő öt évben,
Hwang hárommilliárd von támogatást kap a kutatásaira.
Hwang a tudományos és orvosi közeget, valamint a nagyközönséget is érdekelte,
ugyanakkor ezek a sejtek emberi embriókból származnak,
ami egyesek számára vitatott kérdés,
mert az emberi embriókat szentnek vagy védelemre méltónak tekintik.
Ők az emberi élet kezdete.
Ezért a kutatásai sok vitát váltottak ki.
PD NOTE
Sokan fordultak hozzánk nehéz szívvel segítségért.
Megosztották a történeteiket, és névtelenséget kértek.
2005-ben riportot készítettem Hwangról a PD Note-ban.
A műsor műfaja oknyomozó újságírás, széles körben ismert Koreában,
és egyben a kategória legjobbja.
Ez volt az első gondolatom, amikor az üzenetet kaptam..
Az egyetemi professzorról, dr. Hwangról volt szó,
ezért azt hittem, valamiféle
szexuális zaklatás az ügy.
Az informátor azt mondta,
„úgy érzem magam, mintha egy tigris hátán, ülnék, és nem tudok leszállni.”
Végül úgy döntöttek, beavatnak minket.
„Egykor tagja voltam Hwang kutatócsapatának,
és fontos információm van az ön számára.”
„Szeretném, ha személyesen beszélnénk meg.”
Producerként és dokumentumfilmek készítőjeként úgy vélem,
az újságírónak az
igazság feltárása a feladata, bármilyen kényelmetlen is.
Gondoltam, meghallgatom az informátort,
hogy megtudjam, mi ez a személyes ügy,
és hogy elég súlyos-e…
De Han Hak-soo volt az,
akiről azelőtt még nem hallottam.
Mivel nagyon éber voltam,
azonnal tudtam, hogy bízhatok-e benne.
Amikor odaértem, Ryu Young-joon
egy csendes szobába vitt, és mielőtt bármit mondott volna,
a legelső kérdés, amit kérdezett, ez volt:
„Han producer, mi a fontosabb, az igazság vagy a nemzeti érdek?”
Han Hak-soo producer
habozás nélkül válaszolt:
„Az igazság maga a nemzet érdeke.”
Ekkor tudtam, hogy bízhatok benne.
Illegális tranzakciók álltak a petesejtek mögött,
és ez az illegális petesejt-kereskedelem…
Amikor kidolgoztuk a kísérleti tervet a cikkünkhöz, se dr. Hwangnak,
se nekem nem volt fogalmam arról, hogyan kell petesejtet szerezni.
Felhívtam azokat a laborokat,
ahol a legtöbb petesejtet használták a kísérletekhez az országban,
és személyesen látogattam meg őket, hogy felmérjem a helyzetet.
Kértem, hogy adjanak petesejtet a kísérletünkhöz,
de mind visszautasítottak.
Azt mondták, elfogyott,
és nem tudnak segíteni, mert etikátlan, amit tenni próbálunk.
Határozottan ezt állították.
Dr. Hwang nagyon megsértődött.
Onnantól kezdve személyesen találkozott velük,
és kiszűrte azokat, akik hajlandók voltak segíteni.
Megállapította, hogy a Miz Medi,
egy meddőségkezelésekre szakosodott kórház lesz a partner.
Hwang Woo-suk professzor hangsúlyozta,
hogy csak nemes nők által adományozott
petesejteket használ, amikor felmerült a kutatás etikai problémája.
A külföldi médiának már kifejeztem
mély és őszinte hálámat ezeknek a nőknek.
Személyesen nem ismerem őket,
de önként vállalták, hogy odaadják a petesejtjeiket
a kísérlethez.
De a nyomozás során kiderült, hogy Hwang professzor állítása nem igaz.
Az elmúlt hónapokban
bizonyítottuk, hogy több mint 600 petesejt
kereskedelem révén került hozzájuk.
A nő, aki az interneten talált petesejtkereskedővel üzletelt,
úgy tűnt, nem tudja,
hogy a petesejtjeit felhasználták Hwang professzor kutatásához.
Az egyik nő, aki kétszer is biztosított petesejtet Hwang professzor kutatására,
bevallotta, hogy ügynökök révén értékesítette a petesejtjeit.
UTOLSÓ IDŐPONTOK SZÜLÉSZETI KLINIKA
Ezeket a fiatal nőket azért toborozták,
hogy hárommillió vagy két és fél millió vonért odaadják
a petesejtjeiket.
Felmerülnek-e etikai aggályok, ha petesejteket kísérletekhez használják fel?
Nos…
Talán megvették őket?
Nálunk nincsenek ilyen esetek.
Köszönöm, Hwang professzor.
- Szép napot! - Köszönöm!
A nők toborzásával illegálisan szerzett petesejtek száma
meghaladja a képzeletünket.
Az első riportom a dr. Hwang által
használt petesejtek
etikai kérdéséről szól.
Mentsük meg Hwang Woo-suk professzort!
Miután adásba került a műsor,
Hwang rajongói elárasztották az MBC épületét-
Éjjel gyertyafénynél virrasztottak.
„Kérjük, tiltsák be a PD Note adását!”
„Kérjük, vegyék le a műsorról a dr. Hwang Woo-sukról szóló riportot!”
Fogyatékossággal élők és hírességek is eljöttek a tüntetésre,
valamint átlagos civilek, akik Hwang Woo-sukot támogatták.
HWANG WOO-SUK TÁMOGATÓI JANUÁR 11., GWANGHWAMUN, SZÖUL
Akkoriban minden héten Szöulba jártunk.
A lányom csak hat éves volt.
Odamentünk, és nappal jól volt.
Éjszaka viszont elálmosodott és nyűgös lett.
Ezért visszamentünk a kocsihoz.
A hátamon cipeltem.
Aztán a rendőrség elkísért az autóig.
Megkérdezték, honnan jöttem,
mondtam, hogy Cshongdzsuból.
Aztán titokban azt mondták: „Remek munkát végez.”
Ezt mondták a rendőrök.
Az emberek figyelnek!
Hadd folytassa a kutatást!
Honfitársaim,
a kutatás, amit most végzünk,
a világ minden lépésénél előrébb van.
Hogy megháláljam eddigi meleg
támogatásukat, és a gyógyíthatatlan betegek reményét,
tisztán tudósként folytatom ezt az utat, semmi másként.
Dr. Hwang nagyon jól értette a közhangulatot
és a hazafiasságot.
Ezért két nappal a petesejtekről szóló adás után
meghívott egy egész raj újságírót,
és élő sajtótájékoztatót tartott.
Őszintén szólva, úgy érzem, ha nő lennék,
odaadtam volna a saját petesejtjeimet
a kísérleteimhez.
Ez azt mutatja, hogy a koreai társadalom sebtében előtérbe helyezi az eredményeket,
minden mást pedig a perifériára tesz,
és ahogy az embereket magával ragadja ez a dogmatikus és fasiszta hit,
miszerint ország érdekében szemet lehet hunyni az igazság fölött.
„Miért ásnál alá egy ígéretes tudóst?”
„Tartsd a szádat az ország érdekében!”
„Technológiát fejlesztenek az ország fejlődésére érdekében.”
„Nem segítesz az országon, csak panaszkodsz.”
Büszkeségünk, hősünk
A biotechnológia lenyűgözte a világot
Dr. Hwang, kitartás!
Dr. Hwang, szeretjük magát!
DR. HWANG KOREA REMÉNYE ÉS JÖVŐJE
Teljesen megdöbbentett, hogy a nők önként felajánlották a petesejtjeiket.
Akkor éreztem először, hogy a társadalmunk tényleg megbolondult.
Mert általában így szokott lenni.
Sok petesejt kell a kísérletekhez,
és azokat fiatal nőkből veszik ki.
Úgy hallottam, a petesejt eltávolítása egy szörnyű folyamat.
Akkor jöttem rá, hogy olyanok vagyunk, mint Németország az 1930-as években.
Dr. Hwang kutatásához immár 1000-re nőtt az önkéntes
petesejtadományok száma.
Azt mondták, ha ennyi gond van a petesejtekkel,
önként felajánlják
a sajátjukat.
Így a támogatói országos petesejtadományozási eseményeket tartanak.
Különböző élethelyzetekből származó nők, családok,
gyógyíthatatlan betegek és fogyatékkal élők azért gyűltek
össze, hogy létrehozzanak egy alapot a kutatáshoz szükséges
petesejtek adományozására.
Ha a nők értik a petesejtadományozás
kutatási célját, a petesejtek felhasználását kezelésekre,
akkor saját akaratukkal és döntéseikkel vesznek részt az ügyben.
Végtére is, mind emberek vagyunk.
Kötelességünk segíteni a kevésbé szerencséseknek,
és szerintünk ez a legjobb út.
Nem volt könnyű.
Nem volt könnyű, de…
Egy kutatásról van szó.
Ami petesejtek nélkül nem működhetne.
Ezért örömmel felajánlottam a…
Az élet magjának tekintettem.
Örömmel adtam petesejtet.
Nem Hwang Woo-sukért tettem,
hanem az emberiségért, egy magasabb cél érdekében.
- Akkoriban ez volt a szándékom. - Doktor úr!
Jöjjön Daeguba!
- Kérem, vigyázzon magára, dr. Hwang! - Vigyázzon magára!
Kérem, legyen erős! Támogatni fogjuk!
Az újságírók és Hwang támogatói a házam előtt táboroztak.
Kész katasztrófa lett volna, ha odamegyek.
Agyonvertek volna.
Számtalan fenyegetést kaptam.
Olyanokat, hogy „megöllek!”.
Mindenféle üzenetet.
Egy 15 emeletes épület 13. emeletén laktam.
Egy televíziós társaság riporterei leereszkedtek a tetőről,
majd az ablakon át bejöttek a lakásomba.
Videóra vették, hogy hol lakom, és benne volt a napi hírekben.
Egy általános kritika, amit kaptam:
„Hogy árulhatta el az apját?”
Dél-Koreában ha levezetsz egy esküvőt,
akkor életed végéig ott leszel a pár mellett.
Megkért, hogy legyek a papja, és én örömmel megtettem.
Amikor az első gyermeke megszületett,
felkért keresztapának.
Elmentem a kórházba,
és az újszülött keresztapja lettem.
Később megtudtam,
hogy mindeközben az MBC producerével, Han Hak-sooval levelezett.
Nem helyes, hogy azt mondják, elárultam a mentoromat,
aki nem is családtag, mert nem voltam bűnrészes a hazugságaiban.
Én nem így definiálom az árulást.
Az „árulás” szó…
A tudósok számára ez csak arra vonatkozik,
ha az igazságot áruljuk el.
A tudósok többnyire becsületes igazságkeresőként jelennek meg.
És sok tudósra ez igaz is.
Passzol. Ezért fognak bele kutatásaikba.
Talán okos emberek.
Talán valami mással többet kereshettek volna.
De sokan kíváncsiak és érdeklődnek,
és ezt a kíváncsiság hajtja őket.
De közben a karriered is fontos,
és a kutatóknak is fel kell mutatniuk eredményeket.
Minden tudósra nyomás nehezedik.
Sok tudományágban nagy a remény és a felhajtás,
és nem minden tudós tette volna meg azt,
amit ő.
A Science májusi cikke szerint
Hwang professzor csapata összesen 11
őssejtet tenyésztett.
A kutatócsoportban azonban kétségek
merültek fel, hogy a sejtek károsodtak,
vagy hogy nem is voltak őssejtek.
Egy Anonymous nevű tudós…
Már nem tudós. Burgonyatermelő egy farmon.
De ezereti a tudományt.
Ezért elolvasta dr. Hwang tanulmányát.
Amikor még egyszer elolvasta, azonnal látta, hogy a képeket,
amikről azt állították, hogy őssejtek, manipulálták.
A további sejtvonalak,
amelyeket állítása szerint a kutatócsapat létrehozott
DNS-vizsgálaton fog átmenni, hogy megnézzük,
hogy valóban betegspecifikus, klónozott szomatikus őssejtek-e.
A tanulmány kihatott a
föld minden fejlett országára,
több százezer tudós, doktorandusz és posztdoktor karrierjére,
akik saját munkájuk
alapjaként használták volna
ezt a tanulmányt, majd kudarcot vallottak.
23 MINTÁT ELEMEZTEK 3 INTÉZETNÉL
A Szöuli Nemzeti Egyetem,
amely most elemzi Hwang professzor őssejtkutatását,
hamarosan bejelentést tesz az
SZNE központjának negyedik emeletén.
Akkoriban én vezettem az emberi kutatócsoportot,
így nálam voltak a nyers adatok.
Személyesen írtam meg a tudományos cikk első vázlatát is,
és adtam át neki.
Az orrom előtt változtatta meg a nyers adatokat, ahogy jónak látta,
mintha a hatalmát gyakorolná.
Csak úgy megváltoztatta a számokat.
Csökkentette a kudarcarányt és növelte a sikerarányt.
Piros tollal átjavította a százalékokat,
leírta a számokat, amiket látni akart,
majd azt mondta, írjam újra a tanulmányt.
A 2005-ös tudományos cikk szerint
11 betegspecifikus őssejtvonalat
hoztak létre szomatikus sejtklónozásból.
De az igazság az, hogy a 11 őssejt adatai
csupán két őssejtből származnak.
Mindenekelőtt olyan híreink vannak, amelyek egyszerre sokkolóak és lesújtóak.
Egy tanúvallomás szerint
Hwang professzor 11 őssejtjéből
legalább kilenc hamis.
- Mik a tervei? - Nyilatkozzon!
- Hozzáfűznivaló? - Nyilatkozzon!
Majd az ügyvédem.
Csak egy szóra, kérem!
Reméltük, hogy nem lesz ilyen,
de az SZNE belső vizsgálóbizottságának eredményei
az egész országot lesújtották és megdöbbentették.
Azt gondoltam, bármi is történt, Hwang őssejtkutatása
döntő eredményeket hoz,
bár nem tudtam, mi ment félre a folyamat során.
De ha nem dolgozott volna a fiam őssejtjeinek
létrehozásán,
ha egyáltalán nem végzi el a kutatást,
akkor igazán szörnyű ember lenne.
A tudomány egy bizalmi rendszeren alapul.
És ha ez a bizalmi rendszer összeomlik,
az súlyos büntetést von maga után,
mert ha nem így történik, akkor az egész tudomány összeomlik.
A modern tudomány egy óriása bukásának pillanatában.
Az emberei számára ez gyásznap volt.
A gazdasági bűncselekmények súlyosbításáról szóló törvény
értelmében Hwang Woo-sukot a büntetés-végrehajtás
csalás, sikkasztás, és a bioetikai és biztonsági törvény megsértésével vádoltuk.
A Szöuli Központi Ügyészség
irodájánál nagy a siránkozás.
A rendőrség három egységet mozgósított, hogy lezárják a bejáratot, arra az esetre,
ha dr. Hwang támogatóinak elégedetlensége
extrém viselkedésbe fordulna.
Nem sokkal ezután adásba került a PD Note.
Együtt néztük a fiammal és a feleségemmel.
Az műsor után
a fiam hozzám fordult,
és megkérdezte:
„Apa, ez azt jelenti, hogy többé nem tudok járni?”
„Isten biztosan
segíteni fog
elérni ezt.”
„Csak arról van szó, hogy mi Istenben hiszünk, nem az emberekben”.
„Nem kell elkeseredni emiatt.”
Erre a fiam:
„Apa,
én is így érzek.”
Aztán elsírta magát.
Nem sokkal a PD Note
riportja után
a fiam…
elvesztette az eszméletét.
Ezek az emberek hazudtak, börtönbe kell kerülniük.
De persze nem ez történik.
A tudományos csalás nem számít bűnnek.
Nem lehet érte senkit lecsukatni.
Folytathatod a karrierjed.
Dr. Hwang bajba került, mert elsikkasztotta a pályázati támogatásokat.
De a tudományos csalás?
Azért senkit sem lehet lecsukatni.
Megbocsátást kérek.
Annyira szégyellem magam, hogy bocsánatot kérni is nehéz.
Figyelembe véve azt a szeretetet, támogatást és elvárást, amit mutattak,
nincs jogom itt lenni.
Mindent bevallok, és szeretnék ismét bocsánaot kérni.
Ez az ügy nagy lecke volt,
és egy mérföldkő nemcsak
számomra,
hanem Korea tudományos közösségének,
és a világ többi részének is.
Gyáva dolog lenne a nyomásgyakorlás ürügyével igazolni a tetteimet.
Ki gyakorolt rám akkora nyomást,
hogy ezt tegyem?
Ez csak egy gyáva kifogás.
Minden a túlzott kapzsiságom miatt történt.
Senki mást nem hibáztathatok.
De összességében,
ha újraszülethetnék
és újra megválaszthatnám az életutamat,
ugyanezt az utat választanám.
Úgy gondolom, valóságos strukturális problémák vannak abban,
ahogy felépíttettük a tudományt.
És gyakran,
azt a látszatot keltve, hogy a tudományt segítjük,
a helytelen viselkedést támogatjuk.
Szerintem nagyon fontos, hogy a tudósok gondolkodjanak az etikáról.
A pályafutásom alatt igyekeztem
megtanítani a tudósokat az etikáról gondolkodni.
Mindannyiunknak,
legyünk tudósok, vízvezeték-szerelők vagy baseballjátékosok,
felelősséget kell vállalnia a munkája etikájáért,
és a munkája másokra gyakorolt hatásaiért.
SZIBÉRIA
Köszönöm a meghívást.
Sokat tett a paleontológia fejlődéséért,
főleg a molekuláris paleontológiáért.
Nagyra értékelünk mindent, amit értünk és egész Oroszország
molekuláris biológiai kutatásáért tesz.
2012 nyarán, az északkelet-szibériai
Kazachyé régióban történt a felfedezés.
Tudományos pályafutásom akkor éreztem
magam a leginkább megszégyenülve.
Sok évnyi kemény munka után ajánlottak be erre az expedícióra.
Ha nem produkálok eredményt ennek a kutatásnak,
soha nem kapnék több esélyt.
Minden falat jégkristályok borítanak.
Itt találtuk meg a fiatal mamut könyökcsontját.
A barlang nem magától keletkezett.
A mamutvadászok nagy nyomással locsolták a vizet,
és apránként formálták a barlangot.
A vadászokat csak az érdekelte, hogy megszerezzék a mamut csontját.
Mi pedig azért léptünk be, mert a mintákra volt szükségünk, nem a csontra.
Azt mondták, a barlang veszélyes lehet, mert beomolhat.
Oké.
- Itt van. - Mennünk kell.
- Miért?
- Mert… - Miért kell visszavonulni?
- Miért? - Vissza kell mennünk, mert…
Épp most omlik össze a bejárat.
- Tényleg? - Igen.
- Jól van. - Muszáj…
Jó, menjünk ki!
Menjünk! Jó.
A mintám!
Ha beomlik a barlang, mindenki meghal.
És senki nem tud megmenteni minket. Mindenki meghalt volna.
Akkoriban az életemet
adtam volna.
Eltökélt voltam.
Már eleget éltem,
és azért mentem oda,
hogy elérjek egy tudományos célt.
Ha ott véget ér az életem,
akkor is lett volna értelme.
Ebben a kis szobában precíz berendezés van,
amivel befejezhetjük egy mamutklón létrehozásának első lépéseit.
Az eljárást a Sooam Koreai
Biomedológiai Alapítvány professzora, Hwang Woo-suk felügyelte.
A megszerzett minták
között találtunk izomszövetet és vérnyomokat.
Ebben a pillanatban azt gondoltuk:
„Végre megvalósíthatjuk az álmunkat!”
Ezeket rögzítettük abból a pillanatból.
Ezután, ha találunk egyetlen élő sejtet, akkor sínen vagyunk.
Köztünk szólva, már megvannak az élő sejtek.
Ha a mamutprojekt sikeres,
ha az orosz kormány is egyetért,
néhány mamutot szeretnék
fegyvermentes övezetbe
helyezni, hogy egy „mamutövet” hozzunk létre Dél-Korea és Észak-Korea között.
Ez lenne a két ország újraegyesítésének kezdete.
Az első lépés.
A fajok megóvásának vagy megőrzésének
céljából a alkalmazott klónozás.
Sok gond van vele. Az egyik az, hogy óriási erőforrásokat igényel..
A másik,
hogy a klónozásnál beltenyészetről van szó.
Genetikailag azonos állatok lesznek,
ami nem segíti elő a faj hosszú távú fennmaradását.
Egy klónozással feltámasztott lény valójában nem ugyanaz.
Az a lény egy ökoszisztémában élt, és egy olyan korban,
ahol a családi és területi
kapcsolatok révén tudott
együtt élni más állatok életkörülményeivel.
De most ezen a kontextuson kívülre visszük az állatot.
Mi lenne a Tyrannosaurus rexszel egy másik korban, ami nem a jura?
Ez csak szimulakrum,
a Tyrannosaurus rexnek egy másolata.
COMÓI-TÓ, OLASZORSZÁG
Így ni. Gyere, Csilló! Ez az.
Hadd tegyem…
az első tested a földbe.
A kutyám klónozása életem legjobb döntése volt.
Az emberek azt írják,
„te Istent játszol” vagy „ez nem ugyanaz a kutya”.
Mind negatívak.
Mindenki ugyanazt kérdezi.
„Genetikailag ugyanaz,
de a karaktere biztosan más.”
Én mindig azt feleltem, hogy a ugyanaz a kutya.
Mert ha klónozunk egy kutyát,
és ugyanabban a környezetben, ugyanabban a családban
ugyanazoknál a gyerekeknél helyezzük el,
akkor pontosan úgy viselkedik, mint az első.
Én nem úgy tekintek erre, hogy klónoztam a kutyámat. Ő Csilló. Visszajött.
Túlélte a halált.
A klónozás óriási dolog, és sok emberen segíthet.
A klónozás valójában csak reinkarnáció.
Reprodukálja a testet, ami egyszer volt.
Igen, azt hiszem, nagyon hasznos a klónozás.
Itt fekszik első tested.
És…
hamarosan átveszed a szerepét.
Ez nagyon furcsa számomra, mert Csilló már megnőtt.
Úgy érzem, teljesen lecseréli őt.
Olyan, mintha azt mondanám:
„Átveszed a helyét.”
És végre találtunk egy helyet, ahol békében nyugodhat.
Kínai tudósok két egészséges majmot klónoztak
ugyanazzal a technikával, mint Dollyt, a birkát két évtizede.
Felülkerekedtünk a főemlősök klónozásának akadályain.
Elvileg, az embert is beleértve, bármelyik főemlős klónozható.
De valljuk be, a technológia mindig ellentmondásos.
Biztos vagyok benne, hogy az autó is az volt.
Az emberek dühösek voltak, mert megijesztette a lovakat.
Egy ponton minden, amit csinálunk, vitatható.
Két lányomat vesztettem el nagyon fiatalon.
És az első, Anya…
Sosem felejtem el, milyen hatással volt rám.
A mai napig hat rám.
És a karomban tartottam, amikor leválasztották a lélegeztetőgépről.
És ha valaki azt mondja,
„klónozással visszahozhatjuk”…
A személyiségfejlődésre sem volt alkalma.
Genetikailag ugyanolyan lett volna.
A lányom lett volna.
Igent mondanék?
És…
Azt kell, hogy mondjam, igen.
Nincs rosszabb a kis koporsóknál.
Tehát van szerepe az emberek klónozásának?
Azt mondom, kiemelt esetekben.
Ha valaki azt kérdezné, „szeretnéd, ha klónoznának?”
Hamvasztani fognak.
Senki sem hozhat vissza.
Senki sem játszik a DNS-emmel.
A tudomány gyakran messze megelőzi az etikát.
És az etikának utol kell érnie,
mert tudósok kísérleteket végeznek,
és időnként előállnak valamivel,
amire azt mondjuk: „Várjunk csak!”
„Ezt meg kell beszélnünk.”
Sajnos sokszor csak az etikusok mondják ezt.
Senki sem figyel ránk.
De néha nagyon komolyra fordul ez a párbeszéd.
Néha sikerül elérni, hogy meghallgassanak és azt mondják:
„Ez most fog eldőlni,
és nagyon oda kell figyelnünk.”
SZÖUL, DÉL-KOREA
Koreában születtem.
Mindig jól érzem magam, amikor visszatérek külföldről,
még ha csak évente egyszer-kétszer jövök is haza.
Lelkész úr!
- Te jó ég! - Üdvözlöm!
Hogy van?
Egek!
Atyám!
Semmit sem öregedett.
Maga sem, atyám.
Menjünk be!
Fiatalabbnak tűnik.
Tisztelendő úr, már vártam, hogy találkozzunk.
Sosem felejtem el Hyeon emlékét.
Nemes ígéreteket tettem neki.
Remélem,
továbbra is betartja a szívében a Hyeonnak
tett ígéretét, ahogy eddig is.
Annyi más Hyeon van a világban, nem igaz?
- Igen. - Rengetegen vannak.
Igen.
Azt hiszem,
feladatot adtak magának, hogy segítsen rajtuk.
Azok közül, akik kritizálják a klónozást,
egyesek szerint a klónozás Isten akarata és a teremtés tekintélye ellen van,
és hogy ezzel
Istent játszunk.
Ugyanakkor
hogy meri bárki azt állítani,
hogy ez Isten birodalma?
A feliratot fordította: Sáfár Zsófia